กฎสำนักนายกรัฐมนตรีกฎสำนักนายกรัฐมนตรีว่าด้วยการกำหนดเครื่องแบบพิเศษสำหรับข้าราชการสำนักงานป้องกันและปราบปรามการฟอกเงิน(ฉบับที่ ๒)พ.ศ. ๒๕๕๔[๑] อาศัยอำนาจตามความในมาตรา ๖ และมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ให้ยกเลิกความใน(ก) ของข้อ ๓ (๑) แห่งกฎสำนักนายกรัฐมนตรีว่าด้วยการกำหนดเครื่องแบบพิเศษสำหรับข้าราชการสำนักงานป้องกันและปราบปรามการฟอกเงินพ.ศ. ๒๕๔๖ และให้ใช้ความต่อไปนี้แทน(ก) กะบัง ทำด้วยหนังหรือวัตถุเทียมหนังสีดำหรือสักหลาดสีดำสำหรับข้าราชการตำแหน่งประเภทวิชาการ ระดับชำนาญการพิเศษ ตำแหน่งประเภทอำนวยการระดับต้น ที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทอง เป็นรูปช่อชัยพฤกษ์ ด้านละ ๑ ช่อ โดยปักหรือทำมาบรรจบกันที่ตรงกลางของกะบังสำหรับข้าราชการตำแหน่งประเภททั่วไป ระดับทักษะพิเศษ ตำแหน่งประเภทวิชาการระดับเชี่ยวชาญและระดับทรงคุณวุฒิ ตำแหน่งประเภทอำนวยการระดับสูงและตำแหน่งประเภทบริหาร ระดับต้นและระดับสูงที่ขอบโค้งของกะบังทั้งด้านซ้ายและด้านขวา ปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๒ ช่อ โดยปักหรือทำมาบรรจบกันที่ตรงกลางของกะบังข้อ ๒ ให้ยกเลิกความในข้อ๑๔ แห่งกฎสำนักนายกรัฐมนตรีว่าด้วยการกำหนดเครื่องแบบพิเศษสำหรับข้าราชการสำนักงานป้องกันและปราบปรามการฟอกเงินพ.ศ. ๒๕๔๖ และให้ใช้ความต่อไปนี้แทนข้อ ๑๔ อินทรธนูมีลักษณะแข็งทำด้วยผ้าสักหลาดสีน้ำเงินแกมดำเป็นแผ่นสี่เหลี่ยมผืนผ้าปลายตัดเป็นมุมแหลม สำหรับข้าราชการชาย กว้าง ๕ เซนติเมตรยาว ๑๓ เซนติเมตร สำหรับข้าราชการหญิง กว้าง ๔.๕ เซนติเมตร ยาว ๑๑ เซนติเมตรที่ตอนปลายติดดุมโลหะสีทองขนาดเล็กมีลักษณะกลมนูนเล็กน้อย มีเส้นเกลียวเชือกเป็นขอบโดยรอบภายในเส้นขอบมีลายดุนรูปเครื่องหมายสัญลักษณ์สำนักงานป้องกันและปราบปรามการฟอกเงินขนาดเส้นผ่าศูนย์กลาง ๑.๖ เซนติเมตร ๑ ดุมมีเครื่องหมายแสดงระดับและส่วนประกอบบนอินทรธนู ดังต่อไปนี้(๑) ข้าราชการตำแหน่งประเภทวิชาการ ระดับทรงคุณวุฒิ และตำแหน่งประเภทบริหารระดับสูงมีแถบดิ้นทองตรึงตามแนวยาวบนอินทรธนูบนแผ่นอินทรธนูประดับด้วยรูปเครื่องหมายหยดน้ำอยู่บนปีกนก เบื้องบนเปล่งรัศมีทำด้วยโลหะสีทอง ขนาดเส้นผ่าศูนย์กลาง ๒ เซนติเมตร ประดับห่างจากแถบดิ้นทองบนสุด ๑เซนติเมตร เบื้องล่างโอบล้อมด้วยช่อชัยพฤกษ์ ๒ ช่อ ก้านช่อ บรรจบกันทำด้วยโลหะสีทอง เหนือช่อชัยพฤกษ์ขึ้นไปมีรูปดาว ๘ แฉก ขนาดเส้นผ่าศูนย์กลาง ๑.๕เซนติเมตร สูง ๐.๓ เซนติเมตร ทำด้วยโลหะสีทองจำนวน ๔ ดวงประดับเรียงเป็นรูปสี่เหลี่ยมขนมเปียกปูนห่างกันพองาม(๒) ข้าราชการตำแหน่งประเภททั่วไป ระดับทักษะพิเศษตำแหน่งประเภทวิชาการ ระดับเชี่ยวชาญ ตำแหน่งประเภทอำนวยการ ระดับสูงและตำแหน่งประเภทบริหาร ระดับต้น มีแถบดิ้นทองตรึงตามแนวยาวบนอินทรธนูบนแผ่นอินทรธนูประดับด้วยรูปเครื่องหมายหยดน้ำอยู่บนปีกนกเบื้องบนเปล่งรัศมีทำด้วยโลหะสีทอง ขนาดเส้นผ่าศูนย์กลาง ๒ เซนติเมตร ประดับห่างจากแถบดิ้นทองบนสุด ๑เซนติเมตร เบื้องล่างโอบล้อมด้วยช่อชัยพฤกษ์ ๒ ช่อ ก้านช่อบรรจบกันทำด้วยโลหะสีทองเหนือช่อชัยพฤกษ์ขึ้นไปมีรูปดาว ๘ แฉก ขนาดเส้นผ่าศูนย์กลาง ๑.๕ เซนติเมตร สูง ๐.๓เซนติเมตร ทำด้วยโลหะสีทองจำนวน ๓ ดวง ประดับเรียงเป็นรูปสามเหลี่ยมด้านเท่าห่างกันพองาม(๓) ข้าราชการตำแหน่งประเภทวิชาการ ระดับชำนาญการพิเศษและตำแหน่งประเภทอำนวยการ ระดับต้น มีแถบดิ้นทองตรึงตามแนวยาวบนอินทรธนูบนแผ่นอินทรธนูประดับด้วยรูปเครื่องหมายหยดน้ำอยู่บนปีกนก เบื้องบนเปล่งรัศมีทำด้วยโลหะสีทอง ขนาดเส้นผ่าศูนย์กลาง ๒ เซนติเมตร ประดับห่างจากแถบดิ้นทองบนสุด ๑เซนติเมตร เบื้องล่างโอบล้อมด้วยช่อชัยพฤกษ์ ๒ ช่อ ก้านช่อบรรจบกัน ทำด้วยโลหะสีทอง เหนือช่อชัยพฤกษ์ขึ้นไปมีรูปดาว ๘ แฉกขนาดเส้นผ่าศูนย์กลาง ๑.๕เซนติเมตร สูง ๐.๓ เซนติเมตร ทำด้วยโลหะสีทองจำนวน ๒ ดวง ประดับเรียงเป็นแนวตั้งห่างกันพองาม(๔) ข้าราชการตำแหน่งประเภททั่วไป ระดับอาวุโสและตำแหน่งประเภทวิชาการ ระดับชำนาญการ มีแถบดิ้นทองตรึงตามแนวยาวบนอินทรธนูบนแผ่นอินทรธนูประดับด้วยรูปเครื่องหมายหยดน้ำอยู่บนปีกนก เบื้องบนเปล่งรัศมีทำด้วยโลหะสีทอง ขนาดเส้นผ่าศูนย์กลาง ๒ เซนติเมตร ประดับห่างจากแถบดิ้นทองบนสุด ๑เซนติเมตร มีรูปดาว ๘ แฉก ขนาดเส้นผ่าศูนย์กลาง ๑.๕ เซนติเมตร สูง ๐.๓ เซนติเมตรทำด้วยโลหะสีทองจำนวน ๑ ดวง อยู่ด้านล่าง ห่างจากขอบล่าง ๓ เซนติเมตร(๕) ข้าราชการตำแหน่งประเภททั่วไป ระดับชำนาญงาน มีแถบดิ้นทองกว้าง๑.๒ เซนติเมตร ๔ แถบ ตรึงตามแนวขวางบนอินทรธนู ระหว่างแถบดิ้นทอง กว้าง ๐.๕เซนติเมตร เหนือแถบดิ้นทองขึ้นมาเป็นรูปเครื่องหมายหยดน้ำอยู่บนปีกนกเบื้องบนเปล่งรัศมี ทำด้วยโลหะสีทอง ขนาดเส้นผ่าศูนย์กลาง ๒ เซนติเมตรประดับห่างจากแถบดิ้นทองบนสุด ๑ เซนติเมตร(๖) ข้าราชการตำแหน่งประเภทวิชาการ ระดับปฏิบัติการมีแถบดิ้นทองกว้าง ๑.๒ เซนติเมตร ๓ แถบ ตรึงตามแนวขวางบนอินทรธนูระหว่างแถบดิ้นทอง กว้าง ๐.๕ เซนติเมตรเหนือแถบดิ้นทองขึ้นมาเป็นรูปเครื่องหมายหยดน้ำอยู่บนปีกนก เบื้องบนเปล่งรัศมีทำด้วยโลหะสีทอง ขนาดเส้นผ่าศูนย์กลาง ๒ เซนติเมตร ประดับห่างจากแถบดิ้นทองบนสุด ๑เซนติเมตร(๗) ข้าราชการตำแหน่งประเภททั่วไป ระดับปฏิบัติงาน มีแถบดิ้นทองกว้าง๑.๒ เซนติเมตร ๒ แถบ และแถบดิ้นทองกว้าง ๐.๖ เซนติเมตร ๑ แถบ แทรกอยู่ระหว่างกลางตรึงตามแนวขวางบนอินทรธนู ระหว่างแถบดิ้นทอง กว้าง ๐.๕ เซนติเมตรเหนือแถบดิ้นทองขึ้นมาเป็นรูปเครื่องหมายหยดน้ำอยู่บนปีกนก เบื้องบนเปล่งรัศมีทำด้วยโลหะสีทอง ขนาดเส้นผ่าศูนย์กลาง ๒ เซนติเมตร ประดับห่างจากแถบดิ้นทองบนสุด ๑เซนติเมตร(๘)สำหรับเครื่องหมายแสดงระดับบนปกเสื้อชุดตรวจการณ์ให้ปักด้วยด้ายสีเหลืองหรือไหมสีเหลืองเป็นรูปเครื่องหมายหยดน้ำอยู่บนปีกนกเบื้องบนเปล่งรัศมี อันเป็นส่วนประกอบอินทรธนูในแต่ละระดับข้าราชการระดับใดก็ให้ใช้ส่วนประกอบของอินทรธนูระดับนั้นให้ไว้ณ วันที่ ๑๒ พฤษภาคม พ.ศ. ๒๕๕๔อภิสิทธิ์เวชชาชีวะนายกรัฐมนตรีหมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากพระราชบัญญัติระเบียบข้าราชการพลเรือน พ.ศ. ๒๕๕๑ได้ปรับปรุงระบบตำแหน่งของข้าราชการพลเรือนสามัญจากเดิมที่จำแนกตำแหน่งตามระดับมาตรฐานกลาง ๑๑ ระดับเป็นให้จำแนกตำแหน่งตามกลุ่มลักษณะงาน ๔ ประเภท และคณะรัฐมนตรีมีมติเมื่อวันที่ ๙กุมภาพันธ์ ๒๕๕๓ให้ส่วนราชการที่มีเครื่องแบบพิเศษอยู่แล้วปรับปรุงการประดับเครื่องหมายตำแหน่งบนอินทรธนูของเครื่องแบบพิเศษของแต่ละส่วนราชการเพื่อให้สอดคล้องกับระบบการจำแนกตำแหน่งใหม่ดังกล่าว ซึ่งสำนักงานป้องกันและปราบปรามการฟอกเงินเป็นส่วนราชการที่มีเครื่องแบบพิเศษจึงสมควรกำหนดกะบัง หมวกทรงหม้อตาล อินทรธนูและเครื่องหมายตำแหน่งบนอินทรธนูของเครื่องแบบพิเศษข้าราชการสำนักงานป้องกันและปราบปรามการฟอกเงินให้สอดคล้องกับพระราชบัญญัติระเบียบข้าราชการพลเรือนพ.ศ. ๒๕๕๑ จึงจำเป็นต้องออกกฎสำนักนายกรัฐมนตรีนี้ปริยานุช/ผู้จัดทำ๒๖ พฤษภาคม๒๕๕๔ณัฐวดี/ตรวจ๒๖ พฤษภาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๔๑ ก/หน้า ๔/๒๔ พฤษภาคม ๒๕๕๔